C 421/32
BG
Официален вестник на Европейския съюз
4.11.2022 г.
Могат ли програмите по ЕФРР да подпомагат членството в други органи или мрежи на ЕС (напр. партньорства на EIT) или таксите за участие в тях?
Операцията, съфинансирана по линия на ЕФРР, трябва да попада в обхвата на Регламента за ЕФРР.
В член 5, параграф 1, буква е) от Регламента за ЕФРР се позволява на ЕФРР да подкрепя изграждането на мрежи, сътрудничеството, обмена на опит и дейностите, включващи иновационни клъстери (вкл. такива, които обединяват предприятия, научноизследователски организации и публични органи).
Такова сътрудничество може да бъде насърчавано чрез международна организация.
Съгласно член 63, параграф 4 от Регламента за общоприложимите разпоредби цяла операция или част от нея може да бъде изпълнена извън държава членка, включително извън ЕС, при условие че операцията допринася за целите на програмата.
Следователно членските вноски на международните организации не отговарят на горепосочените условия и не са допустими за подкрепа по линия на ЕФРР, тъй като целите, преследвани от международните организации, обикновено са твърде широки, за да съответстват на конкретна операция, която преследва целите на финансиращата програма.
За разлика от тях таксите за участие обикновено съответстват на по-специфични и конкретни дейности и следователно могат да бъдат допустими за подкрепа по линия на ЕФРР, ако съответстват на конкретно действие, извършвано от международна организация, което попада в обхвата на Регламента за ЕФРР и допринася за постигането на целта(ите) на финансиращата програма.
5.
Комбинирано финансиране (сформиране на екипи)
Важно е да се оптимизират и да се увеличат в максимална степен ползите, които НИИ могат да осигурят за обществото, околната среда и икономиката в по-широк смисъл, както и приносът им за постигането на целите на ЕС.
Следователно финансирането от ЕС трябва да бъде съгласувано и да използва потенциалните полезни взаимодействия.
Това важи с особена сила за действие за сформиране на екипи, което подпомага създаването или модернизирането на център за високи постижения в държава, предвидена за разширяване на участието, чрез обединяването му с водеща научноизследователска институция (напреднал партньор) в друга държава.
Това изисква допълнително финансиране от национален, регионален, европейски или частен източник.
Поради това в работната програма на „Хоризонт Европа“ такова действие е определено като „полезно взаимодействие“.
Очаква се действията за сформиране на екип да се превърнат във влиятелен и значим мост, особено между стратегиите за интелигентна специализация и високите постижения в областта на НИИ, като по този начин се укрепи ЕНП.
Свързано законодателство
Член 25г от ОРГО (Държавна помощ)
Основни етапи на процеса
Подготовка/програмиране
В работната програма на „Хоризонт Европа“ действията за сформиране на екип са определени като действия за „полезни взаимодействия“.
Програмите на политиката на сближаване могат да предоставят допълнително финансиране на проект за сформиране на екип за набор от допустими разходи, които са отделни от разходите, покрити по линия на „Хоризонт Европа“, при условие че са изпълнени изискванията на член 73, параграф 4 от Регламента за общоприложимите разпоредби.
Разпределение на подкрепата
Отворени са две отделни покани за представяне на предложения (по ЕФРР и по „Хоризонт Европа“).
Предложението по „Хоризонт Европа“ трябва да включва ясно описание на допълнителния проект, подкрепян по линия на ЕФРР или други източници на финансиране.
Ако е уместно, описанието следва да включва категориите разходи, спецификациите на техническата инфраструктура, предварителното планиране на строителството и инсталациите, анализ на разходите и ползите и др.
Това описание също ще бъде предмет на оценка, извършена от независими експерти в съответствие с правилата и критериите за подбор на „Хоризонт Европа“.